כריס קטן

ילדות

קטאן נולד בשרמן אוקס, פרבר בלוס אנג'לס קליפורניה. אביו, קיפ קינג  (1937-2010), היה שחקן ומדבב שהופיע כלארי פלם בסדרה רינו 911. אמו, היינלקה אי. בירו, הצטלמה פעם למגזין פלייבוי ועבדה כדוגמנית בלונדון. אביו היה ממשפחה יהודית שהיגרה מעיראק ופולין, בעוד שאמו היא בודהיסטית ילידת בודפשט הונגריה. אביו החורג היה מרפא ונזיר בודהיסטי. קטאן גדל בריטריט זן בהר באלדי, הידוע גם כהר סן אנטוניו, קרוב ללוס אנג'לס. הוא גר תקופה גם באי ביינברידג' במדינת וושינגטון שם למד בבית ספר תיכון ביינברידג' וסיים שם את לימודיו ב-1989.

תחילת הקריירה וסאטרדיי נייט לייב

קטאן היה חבר בכמה וכמה קבוצות של שחקני אימפרוביזציה ומערכונים. אחת מהן הייתה בלוס אנג'לס ונקראה ה-"גראונדלינגס" (The Groundlings). אביו היה חבר מקורי בקבוצה. קטאן גם שיחק בכמה תפקידים קטנים בתוכניות טלוויזיה שאחד מהם היה בפרק הראשון בעונה השנייה של הסדרה "עיקר החדשות" (NewsRadio).
הוא עבר לניו יורק ועבד בתוכנית המערכונים סאטרדיי נייט לייב בין השנים 1996-2003. בין דמויותיו הרבות בסדרה נמנו מיסטר פיפרס (Mr. Peepers), מאנגו (Mango), עזריאל אביס (Azrael Abyss), קייל דמרקו מצמד האחים דמרקו (The DeMarco Brothers), היטלר ההומו (Gay Hitler), סואל פורסטר (Suel Forrester) וכמובן החצי השני של צמד האחים בוטאבי ביחד עם עמיתו מימי הגראונדלינגס ובסאטרדיי נייט לייב, ויל פרל, שהיו ידועים בשל קידות הראש שלהם. קטאן ופרל שיחקו כדמויותיהם, האחים בוטאבי, גם בסרט "לילה ברוקסברי" בשנת 1998.

חיים לאחר סאטרדיי נייט לייב: 2007-2011

קטאן היה אמור לגלם את תפקיד קזניאס בהפקת ברודוויי מוזיקלית של סטיבן סונדהיים, הצפרדעים, אך הוחלף בשלב מוקדם. בנוסף, היה אמור להנחות את השעשועון "שעשועון בראשי" ואף צולם עבור פיילוט של התוכנית בהוליווד. מאוחר יותר, הופיע קטאן בפרסומת לפפסי, ששודרה במהלך משחק הסופרבול בשנת 2008, וכללה שחקנים שביצעו את קידת הראש המפורסמת של האחים בוטאבי, לצלילי השיר "מה היא אהבה?" (What is Love?), מהסרט לילה ברוקסברי.
באוגוסט 2009, כיכב קטאן במיני סדרה, גיבור בוליווד, שם גילם את עצמו ביחד עם הקשיים מולם הוא עומד כשחקן קומי המנסה לקבל מעמד כשחקן ראשי. בסתיו 2009, קטאן הופיע בתפקיד משנה בסדרה "מקום טוב באמצע" (The Middle) וגילם את בוב, עמיתו של פרנקי הק מסוכנות המכוניות של מר' אלרט. קטאן הופיע בפרק של הסדרה "איך פגשתי את אמא" (How I Met Your Mother) ככוכב בסרט בדיוני בסדרה, "כלת חתונות". הוא שיחק את ג'ד מוסלי, דמות המבוססת על הדמות הראשית, טד, אך בעלת אישיות יהירה. הוא שב לגלם את התפקיד כשהחבורה בסדרה צפו בסרט ההמשך "כלת חתונות 2". ב-17 בדצמבר 2011, הופיע קטאן כאורח בתוכנית מיוחדת של סאטרדיי נייט לייב, לכבוד חג המולד, שהונחתה על ידי ג'ימי פאלון. קטאן הופיע שוב בפרק האחרון של העונה ה-37 של סאטרדיי נייט לייב.

בעיות עם החוק ותחייתו של מאנגו: 2014-הווה

בינואר 2014, קטאן היה המתחרה הראשון שסולק בפרק השני של "ידוענים מבשלים" (Celebrity Cook-off). בפברואר 2014, קטאן נעצר בלוס אנג'לס בחשד לנהיגה בשכרות, לאחר שמכוניתו עברה גבול שסומן בקונוסים כתומים ואורות מהבהבים והתנגשה ברכב תחזוקה. מאוחר יותר הופיע קטע וידאו שבו רואים את קטאן מוצא מהמטוס, לאחר שנחת בלוס אנג'לס, לפני שנעצר. קטאן כפר בהאשמות נגדו במרץ 2014 וצווה על ידי שופט לעבור מפגשי גמילה של 12 שלבים.
ביוני 2014, קטאן גילם שוב את תפקידו כמאנגו מסאטרדיי נייט לייב בקמפיין אופנה של שרייה ג'יי, בת חסותה של מיסי אליוט, הנקרא "שט איט דאון" (Shut It Down).

חיים אישיים

קטאן נישא לדוגמנית סנשיין דייה תות ב-28 ביוני 2008 לאחר שהציע לה נישואין בערב חג המולד 2006. השניים נפרדו ב-10 באוגוסט 2008 והתגרשו רשמית בפברואר 2009.